แผนการจัดการเรียนรู้ที่ 1
กลุ่มสาระการเรียนรู้วิทยาศาสตร์และเทคโนโลยี	   				   ชั้นประถมศึกษาปีที่ 6
หน่วยการเรียนรู้ที่ 1 รู้จักกับโปรแกรมสำนักงาน (Microsoft office)	         	         จำนวน 4 ชั่วโมงแผนการจัดการเรียนรู้ที่ 1 รู้จักกับโปรแกรมสำนักงาน (Microsoft office)	                เวลาเรียน 2 ชั่วโมง

1. ผลการเรียนรู้
1. อธิบายเกี่ยวกับการใช้งาน และประโยชน์ของโปรแกรมสำนักงาน (Microsoft office) ได้
2. ใช้งานโปรแกรมสำนักงาน (Microsoft office) ในการสร้าง จัดเก็บ และเรียกใช้ไฟล์ได้

2. สาระสำคัญ/ความคิดรวบยอด
	โปรแกรมสำนักงาน (Microsoft Office) เป็นชุดโปรแกรมสำนักงาน พัฒนาโดยไมโครซอฟท์ ประกอบด้วยโปรแกรมที่มีความสามารถในการทำงานที่แตกต่างกัน เช่น
· โปรแกรมประมวลคำ (Microsoft Word) มีความสามารถในการจัดรูปแบบตัวอักษร ย่อหน้า ใส่รูปภาพ จดหมายเวียน และอื่น ๆ
· โปรแกรมตารางคำนวณ (Microsoft Excel) เป็นโปรแกรมที่ใช้ในการจัดทำตารางงาน มีความสามารถในการคำนวณสูตรต่าง ๆ พร้อมทั้งฟังก์ชันที่ช่วยในการคำนวณทางคณิตศาสตร์
· โปรแกรมนำเสนอ (Microsoft PowerPoint) เป็นโปรแกรมนำเสนอผลงาน สามารถนำเสนอผลงานในรูปแบบต่าง ๆ ช่วยให้งานนำเสนอมีความน่าสนใจ
· โปรแกรมรับ/ส่งอีเมล (Microsoft Outlook) เป็นโปรแกรมที่ใช้สำหรับการจัดการอีเมลเพื่อการใช้งานที่ดียิ่งขึ้น สามารถบันทึกรายชื่อผู้ที่เราติดต่อเพื่อความสะดวกในการส่งเมล์ บริหารจัดการเวลา การจดบันทึกและนัดหมายต่าง ๆ อย่างมีประสิทธิภาพ
· โปรแกรมสมุดบันทึกดิจิทัล (Microsoft OneNote) เป็นสมุดบันทึกดิจิทัลที่ใช้จดบันทึกและเก็บข้อมูล
· โปรแกรมออกแบบสิ่งพิมพ์ (Microsoft Publisher) เป็นโปรแกรมสำาหรับการออกแบบสื่อสิ่งพิมพ์ต่าง ๆ เช่น โปสเตอร์ ไวนิล นามบัตร การ์ดต่าง ๆ	
· โปรแกรม เป็นโปรแกรมฐานข้อมูล (Microsoft Access) เป็นโปรแกรมในการจัดการระบบฐานข้อมูล (Database Management System) ที่สามารถจัดเก็บข้อมูลจำนวนมาก ๆ เข้ามาและยังสามารถพัฒนาแบบฟอร์ม (Form) และสร้างรายงาน (Report)


3. จุดประสงค์การเรียนรู้
1. อธิบายได้ว่าโปรแกรมสำนักงาน (Microsoft Office) คืออะไร (K)
2. เลือกใช้ซอฟต์แวร์ที่เหมาะสมเพื่อช่วยแก้ปัญหาในชีวิตประจำวันได้ (P)
3. เห็นความสำคัญของการใช้งานโปรแกรมสำนักงาน (Microsoft Office) (A)

4. สาระการเรียนรู้
1. โปรแกรมสำนักงาน (Microsoft Office) เป็นชุดโปรแกรมสำนักงาน พัฒนาโดยไมโครซอฟท์ ประกอบด้วยโปรแกรมที่มีความสามารถในการทำงานที่แตกต่างกัน
2. โปรแกรมสำนักงาน (Microsoft Office) เป็นโปรแกรมที่ถูกออกแบบมา เพื่อให้มีระบบในการจัดการเกี่ยวกับงานทางด้านต่าง ๆ เป็นตัวช่วยที่ทำให้การทำงานสะดวกมากยิ่งขึ้น 
3. ตัวอย่าง โปรแกรมสำนักงาน (Microsoft Office)
4. เปรียบเทียบการสมัครใช้งาน Microsoft 365 กับ Microsoft Office

5. สมรรถนะสำคัญของผู้เรียน
1. ความสามารถในการสื่อสาร
2. ความสามารถในการคิด
3. ความสามารถในการแก้ปัญหา
4. ความสามารถในการใช้ทักษะชีวิต
5. ความสามารถในการใช้เทคโนโลยี

6. คุณลักษณะอันพึงประสงค์
1.	มีวินัย
2.	ใฝ่เรียนรู้
3.	มุ่งมั่นในการทำงาน

7. ภาระงาน
1. ใบงานที่ 1 เปรียบเทียบการสมัครใช้งาน Microsoft 365 กับ Microsoft Office
2. ใบงานที่ 2 ประโยชน์ของโปรแกรมสำนักงาน (Microsoft Office)


8. การจัดกิจกรรมการเรียนรู้
1. วิธีการสอนแบบสร้างสรรค์เป็นฐาน (Creativity-Based Learning : CBL)
2. การจัดการเรียนการสอนแบบ Active Learning
ชั่วโมงที่ 1
ขั้นนำเข้าสู่บทเรียน

1. ผู้สอนเปิดคลิปวิดีโอเพื่อเป็นการกระตุ้นความสนใจของผู้เรียน จากลิงค์ https://www.youtube.com/watch?v=QCNrCJrnAuo
2. ผู้สอนถามผู้เรียนเพื่อเป็นการทบทวนความรู้เดิม และเพื่อกระตุ้นความสนใจของผู้เรียน เช่น 
“นักเรียนเคยใช้โปรแกรมอะไรบนคอมพิวเตอร์บ้าง และใช้ทำอะไร?”
ขั้นสอน
3. ผู้สอนเปิด Slide สื่อการสอน รู้จักกับโปรแกรมสำนักงาน (Microsoft Office) พร้อมอธิบายว่า
โปรแกรมสำนักงาน (Microsoft Office) เป็นชุดโปรแกรมสำนักงาน พัฒนาโดยไมโครซอฟท์
	ประวัติความเป็นมา
	Microsoft มาจาก Microcomputer + Software ก่อตั้งโดย Bill Gates และ Paul Allen โดยตั้งวิสัยทัศน์เอาไว้ว่า "จะทำให้โต๊ะทำงานทุกตัว และในทุกบ้านต้องมีคอมพิวเตอร์ไว้ใช้งาน"
Microsoft Office ได้เปิดตัวในปี 1989 และประกอบด้วย 3 โปรแกรมหลักเริ่มต้น Word, Excel และ PowerPoint
บริษัทไมโครซอฟท์ได้มีการพัฒนาชุดโปรแกรมสำนักงาน เพื่อตอบสนองต่อความต้องการของผู้ใช้ซึ่งประกอบด้วยโปรแกรมที่มีความสามารถในการทำงานที่แตกต่างกัน คือ
[image: ]





· โปรแกรมประมวลคำ (Microsoft Word) มีความสามารถในการจัดรูปแบบตัวอักษร ย่อหน้า ใส่รูปภาพ จดหมายเวียน และอื่น ๆ
· โปรแกรมตารางคำนวณ (Microsoft Excel) เป็นโปรแกรมที่ใช้ในการจัดทำตารางงาน มีความสามารถในการคำนวณสูตรต่าง ๆ พร้อมทั้งฟังก์ชันที่ช่วยในการคำนวณทางคณิตศาสตร์
· โปรแกรมนำเสนอ (Microsoft PowerPoint) เป็นโปรแกรมนำเสนอผลงาน สามารถนำเสนอผลงานในรูปแบบต่าง ๆ ช่วยให้งานนำเสนอมีความน่าสนใจ
· โปรแกรมรับ/ส่งอีเมล (Microsoft Outlook) เป็นโปรแกรมที่ใช้สำหรับการจัดการอีเมลเพื่อการใช้งานที่ดียิ่งขึ้น สามารถบันทึกรายชื่อผู้ที่เราติดต่อเพื่อความสะดวกในการส่งเมล์ บริหารจัดการเวลา การจดบันทึกและนัดหมายต่าง ๆ อย่างมีประสิทธิภาพ
· โปรแกรมสมุดบันทึกดิจิทัล (Microsoft OneNote) เป็นสมุดบันทึกดิจิทัลที่ใช้จดบันทึกและเก็บข้อมูล
· โปรแกรมออกแบบสิ่งพิมพ์ (Microsoft Publisher) เป็นโปรแกรมสำหรับการออกแบบสื่อสิ่งพิมพ์ต่าง ๆ เช่น โปสเตอร์ ไวนิล นามบัตร การ์ดต่าง ๆ	
· โปรแกรม เป็นโปรแกรมฐานข้อมูล (Microsoft Access) เป็นโปรแกรมในการจัดการระบบฐานข้อมูล (Database Management System) ที่สามารถจัดเก็บข้อมูลจำนวนมาก ๆ เข้ามาและยังสามารถพัฒนาแบบฟอร์ม (Form) และสร้างรายงาน (Report)
[image: ]และบริษัทไมโครซอฟท์ ก็ได้พัฒนาอย่างต่อเนื่อง จนเกิดเป็น Cloud-Based ที่เรียกว่า Office 365  ในปี 2011 และเปลี่ยนชื่อเป็น Microsoft 365 ในปี 2020 โดยผู้ใช้บริการ สามารถเข้าถึงบริการต่าง ๆ ผ่าน Browser, Application และ Mobile Application ซึ่งข้อดีของการใช้งานแบบ Online คือ สามารถทำงานร่วมกับคนอื่น พร้อม ๆ กันได้ เช่น แชร์ไฟล์เอกสาร Excel ให้แต่ละคนเข้ามากรอกข้อมูลของตนเองได้ และยังกำหนดสิทธิ์ในการเข้าถึงได้ ซึ่งจะประกอบด้วย Microsoft Office คือ Microsoft Excel, Microsoft Word, Microsoft PowerPoint, Microsoft Outlook, Microsoft และ ยังมี ซอฟต์แวร์อื่น ๆ อีก เช่น





ซอฟต์แวร์เพื่อการสื่อสาร อย่าง Microsoft Teams
ซอฟต์แวร์เพื่อการวิเคราะห์ข้อมูล อย่าง Power BI
ซอฟต์แวร์เพื่อการทำงานอัตโนมัติ อย่าง Power Automate
ซอฟต์แวร์เพื่อการพัฒนา App แบบ Low Code อย่าง Power Apps
ซอฟต์แวร์เพื่อการวางแผนงาน อย่าง Planner
ซอฟต์แวร์ที่เป็นพื้นที่จัดเก็บไฟล์ อย่าง OneDrive
ซอฟต์แวร์สำหรับการสร้างเว็บไซต์ทั้งในระดับ Portal จนถึงระดับส่วนบุคคล อย่าง SharePoint
ซอฟต์แวร์การจัดการวิดีโอ อย่าง Microsoft Streams
ซอฟต์แวร์สำหรับการทำ ToDo List อย่าง Microsoft ToDo
ซอฟต์แวร์สำหรับการ Chat ในองค์กร อย่าง Yammer
4. ผู้สอนอธิบายเพิ่มเติมว่า Microsoft Office เป็นแบบการซื้อครั้งเดียว ซึ่งหมายความว่า จะต้องชําระเงินเพียงครั้งเดียวเพื่อรับแอป Microsoft Office สําหรับคอมพิวเตอร์หนึ่งเครื่อง การซื้อครั้งเดียวจะพร้อมใช้งานสําหรับทั้งพีซีและ Mac และจะไม่มีตัวเลือกการอัปเกรด ซึ่งหมายความว่า ถ้าต้องการเวอร์ชั่นใหม่จะต้องซื้อใหม่ในราคาเต็ม ส่วน Microsoft 365 ซึ่งเป็นซอฟต์แวร์เพื่อการทำงานที่เป็นรูปแบบของการสมัครสมาชิก โดยที่ผู้ใช้งาน จ่ายค่าบริการเป็นรายเดือน หรือ รายปี และสามารถเลือกประเภทตามที่เหมาะสมกับการใช้งานของผู้ใช้งานได้ Microsoft 365 จะมีซอฟต์แวร์ต่าง ๆ ให้เลือกใช้ตามความต้องการของผู้ใช้โดยจะมีซอฟต์แวร์
5. ผู้สอนแจกใบงานที่ 1 เปรียบเทียบการสมัครใช้งาน Microsoft 365 กับ Microsoft Office พร้อมอธิบายวิธีการทำใบงาน คือ ให้ผู้เรียนหาข้อมูลเพิ่มเติม เพื่อเปรียบเทียบการสมัครใช้งาน Microsoft 365 กับ Microsoft Office
6. ผู้สอนให้เวลาผู้เรียนในการทำใบงาน โดยที่ผู้สอนคอยดูแลความเรียบร้อย และคอยให้คำแนะนำเพิ่มเติม
7. ผู้สอนเฉลยใบงานที่ 1 เปรียบเทียบการสมัครใช้งาน Microsoft 365 กับ Microsoft Office พร้อมกับอธิบายว่า ซอฟต์แวร์หรือโปรแกรมคอมพิวเตอร์คือสิ่งที่ได้รับความคุ้มครองภายใต้พระราชบัญญัติลิขสิทธิ์ พ.ศ. 2537 (“พ.ร.บ.ลิขสิทธิ์”) โดยจัดเป็นงานอันมีลิขสิทธิ์ประเภทงานวรรณกรรม (Literary work) โดยเราสามารถหลีกเลี่ยงการทำผิดกฎหมายได้ด้วยวิธีง่ายๆ ก็คือ ซื้อและใช้แต่ซอฟต์แวร์
ของแท้เท่านั้น


ชั่วโมงที่ 2
ขั้นสอน (ต่อ)
1. ผู้สอนอธิยบายให้ผู้เรียนเข้าใจว่า โปรแกรมสำนักงาน (Microsoft Office) เป็นโปรแกรมที่ถูกออกแบบมา เพื่อให้มีระบบในการจัดการเกี่ยวกับงานทางด้านต่าง ๆ เป็นตัวช่วยที่ทำให้การทำงานสะดวกมากยิ่งขึ้น
2. ผู้สอนสุ่มถามผู้เรียน เกี่ยวกับประโยชน์ของโปรแกรมสำนักงาน (Microsoft Office) เช่น “นักเรียนคิดว่า ประโยชน์ของโปรแกรมสำนักงาน (Microsoft Office) มีอะไรบ้าง?”
แนวคำตอบ 
1. ช่วยให้งานตามกำหนดเวลา
2. ช่วยให้งานเป็นระเบียบเรียบร้อย
3. ช่วยทำให้งานน่าสนใจมากยิ่งขึ้น
3. ผู้สอนแบ่งกลุ่มผู้เรียน กลุ่มละ 3-5 คน พร้อมกับแจกใบงานที่ 2 ประโยชน์ของโปรแกรมสำนักงาน (Microsoft Office) พร้อมอธิบายวิธีการทำใบงาน คือ ให้แต่ละกลุ่มช่วยกันเขียนประโยชน์
ของโปรแกรมสำนักงาน (Microsoft Office) ให้ได้มากที่สุด ภายในเวลา 10 นาที กลุ่มใดเขียนได้มากที่สุดจะเป็นผู้ชนะ
4. ผู้สอนให้เวลาผู้เรียนในการทำใบงาน โดยที่ผู้สอนคอยดูแลความเรียบร้อยและคอยให้คำแนะนำ เพิ่มเติม
5. เมื่อครบกำหนดเวลา ผู้สอนให้ผู้เรียนแต่ละกลุ่มออกมานำเสนอ ประโยชน์ของโปรแกรมสำนักงานเพิ่มเติม โดยที่ให้ผู้เรียนกลุ่มอื่น ๆ รวมทั้งผู้สอน ร่วมกันเสนอแนะ แสดงความคิดเห็น
6. ผู้สอนอธิบายเพิ่มเติมว่า นอกจากโปรแกรมสำนักงาน (Microsoft Office) ยังมีโปรแกรมอื่น ๆ ที่ช่วยให้การทำงานสะดวกมากยิ่งขึ้น เช่น 
· google sheets 
· google Slides 
· google Docs
 ขั้นสรุป
7. ผู้สอนสรุปให้ผู้เรียนเข้าใจว่า โปรแกรมสำนักงาน (Microsoft Office) สามารถใช้งานได้อย่างถูกต้องตามกฎหมายโดยไม่ละเมิดลิขสิทธิ์ โดยสามารถทำได้ 2 วิธีคือ วิธีที่ 1 ซื้อครั้งเดียว โดย ชําระเงินเพียงครั้งเดียวเพื่อรับแอป Microsoft Office สําหรับคอมพิวเตอร์หนึ่งเครื่อง วิธีที่ 2 จ่ายค่าบริการเป็นรายเดือน หรือ รายปี และสามารถเลือกประเภทตามที่เหมาะสมกับการใช้งานของผู้ใช้งานได้ (Microsoft 365) โดยผู้ใช้งานสามารถเลือกใช้วิธีได้ตามความเหมาะสม
นอกจากนี้ ยังมีผู้ให้บริการ ที่พัฒนาโปรแกรมเพื่อช่วยให้การทำงานสะดวกมากยิ่งขึ้น เช่น 
- google sheets มีฟังก์ชันการทำงาน คล้ายกับโปรแกรมตารางคำนวณ (Microsoft Excel)
- google Slides มีฟังก์ชันการทำงาน คล้ายกับโปรแกรมนำเสนอ (Microsoft PowerPoint)
- google Docs มีฟังก์ชันการทำงาน คล้ายกับโปรแกรมประมวลคำ (Microsoft Word)
และในปัจจุบัน โปรแกรมสำนักงานต่าง ๆ ยังสามารถทำงานร่วมกันร่วมกันได้แม้จะอยู่คนละพื้นที่ หรือคนละเวลา โดยที่ผู้ใช้งานสามารถทำงานร่วมกัน โดยที่ไม่จำเป็นต้องอยู่สถานที่เดียวกัน
7. ผู้สอนเปิดโอกาสให้ผู้เรียนสอบถามเพิ่มเติม
9. สื่อการเรียนรู้
1. https://www.youtube.com/watch?v=QCNrCJrnAuo
2. Slide สื่อการสอน รู้จักกับโปรแกรมสำนักงาน (Microsoft Office) 
3. ใบงานที่ 1 เปรียบเทียบการสมัครใช้งาน Microsoft 365 กับ Microsoft Office
4. ใบงานที่ 2 ประโยชน์ของโปรแกรมสำนักงาน (Microsoft Office)

10. การวัดและประเมินผลการเรียนรู้
	จุดประสงค์การเรียนรู้
	วิธีการวัด
	เครื่องมือ
	เกณฑ์

	1. อธิบายได้ว่าโปรแกรมสำนักงาน (Microsoft Office) คืออะไร (K)

	สังเกตพฤติกรรมรายบุคคล

	แบบสังเกตพฤติกรรมรายบุคคล

	ระดับคุณภาพ 3 
ผ่านเกณฑ์

	2. เลือกใช้ซอฟต์แวร์ที่เหมาะสมเพื่อช่วยแก้ปัญหาในชีวิตประจำวันได้ (P)
	สังเกตพฤติกรรมรายบุคคล

	แบบสังเกตพฤติกรรมรายบุคคล

	ระดับคุณภาพ 3 
ผ่านเกณฑ์

	3.  เห็นความสำคัญของการใช้งานโปรแกรมสำนักงาน (Microsoft Office) (A)
	สังเกตพฤติกรรมรายบุคคล

	แบบสังเกตพฤติกรรมรายบุคคล

	ระดับคุณภาพ 3 
ผ่านเกณฑ์


เกณฑ์การประเมินผลการเรียนรู้ (รูบริค)
	ประเด็น
การประเมิน
	ระดับคุณภาพ

	
	ดีมาก (4)
	ดี (3)
	พอใช้ (2)
	ปรับปรุง (2)

	1. อธิบายได้ว่าโปรแกรมสำนักงาน (Microsoft Office) คืออะไร (K)

	อธิบายได้ว่าโปรแกรมสำนักงาน (Microsoft Office) คืออะไรได้ดีมาก
	อธิบายได้ว่าโปรแกรมสำนักงาน (Microsoft Office) คืออะไรได้ดี
	อธิบายได้ว่าโปรแกรมสำนักงาน (Microsoft Office) คืออะไรได้
	อธิบายไม่สามารถได้ว่าโปรแกรมสำนักงาน (Microsoft Office) คืออะไร

	2. เลือกใช้ซอฟต์แวร์ที่เหมาะสมเพื่อช่วยแก้ปัญหาในชีวิตประจำวันได้ (P)

	เลือกใช้ซอฟต์แวร์ที่เหมาะสมเพื่อช่วยแก้ปัญหาในชีวิตประจำวันได้ดีมาก 
	เลือกใช้ซอฟต์แวร์ที่เหมาะสมเพื่อช่วยแก้ปัญหาในชีวิตประจำวันได้
	เลือกใช้ซอฟต์แวร์ที่เหมาะสมเพื่อช่วยแก้ปัญหาในชีวิตประจำวันได้
	ไม่สามารถเลือกใช้ซอฟต์แวร์ที่เหมาะสมเพื่อช่วยแก้ปัญหาในชีวิตประจำวันได้ เปลี่ยนแปลงได้ 

	3. เห็นความสำคัญของการใช้งานโปรแกรมสำนักงาน (Microsoft Office) (A)
	เห็นความสำคัญของการใช้งานโปรแกรมสำนักงาน (Microsoft Office) ดีมาก
	เห็นความสำคัญของการใช้งานโปรแกรมสำนักงาน (Microsoft Office)ดี
	เห็นความสำคัญของการใช้งานโปรแกรมสำนักงาน (Microsoft Office)
	ไม่เห็นความสำคัญของการใช้งานโปรแกรมสำนักงาน (Microsoft Office)

